Държавен вестник, бр. 43, 2009 г., стр. 57

БРОЙ  43 	
Д Ъ Р Ж А В Е Н  В Е С Т Н И К 	
СТР.  57  
професионални езикови курсове по английски, 
немски или френски език, предлагани от съ­
ответните мрежи.
Когато това е възможно, могат да се орга­
низират съпътстващи езикови курсове на езика 
на приемащата страна.
г) Студентите, обучаващи се в рамките на 
CEEPUS II, се освобождават от всякакви такси 
за записване и/или обучение.
Дейност 2: Интензивни курсове
Договарящите страни се споразумяват да 
насърчават интензивни курсове при следните 
условия:
1) Тези курсове са предназначени да при­
вличат участници от колкото се може повече 
договарящи страни, включително и от прие­
мащата страна. Участниците се определят като 
студенти и/или лектори, гостуващи професори 
и преподаватели.
2) Тези курсове се класифицират, както 
следва:
летни школи с продължителност не по-мал­
ко от 10 работни дни, посветени на конкретна 
тема, при условие че носят кредитни точки;
интензивни курсове с продължителност не 
по-малко от 10 работни дни,
предназначени за млади преподаватели.
3) Участия в конгреси и други подобни 
прояви изрично се изключват.
Дейност 3: Студентски екскурзии
Договарящите страни се споразумяват да 
насърчават студентски екскурзии, при условие 
че тези екскурзии носят кредитни точки и:
1) Служат за научни/артистични цели и из­
ползват специфична част от инфраструктурата 
на приемащата страна, или
2) Служат за научни/артистични цели и са 
организирани съвместно.
Дейност 4: Схема на стипендии за мобилност 
на студенти и преподаватели
1) Договарящите страни се споразумяват да 
отпускат индивидуални стипендии на студенти, 
участващи в дейностите на CEEPUS II, описани 
в дейност 1 – 3.
2) Стипендии също се отпускат на лектори, 
гостуващи професори и преподаватели, при 
условие че те допринасят за транснационал­
ното университетско сътрудничество и/или за 
подходящи средства за обучение. Лекторите, 
гостуващите професори и преподавателите имат 
учебно натоварване от най-малко 6 академични 
часа седмично в приемащата институция.
3) Отпускат се също така стипендии на сту­
денти и на завършили висшето си образование 
лица за практическа подготовка в търговски 
дружества, изследователски институти или дър­
жавни институции в приемащата страна, при 
условие че е направено обосновано и добре 
структурирано предложение.
4) Студентски стипендии за редовно семе­
стриално обучение се отпускат за най-малко 3 
месеца и най-много 10 месеца. По-кратки прес­
тои са разрешени само за студенти, работещи 
по техните дипломни работи или дисертации.
5) Стипендиите на CEEPUS II могат също 
да се отпускат на студенти, обучавани в уни­
верситет с право да участва в CEEPUS II, за 
които са били приети специални договорености 
за обучение извън мрежа на CEEPUS II (сво­
бодно движещи се студенти).
6) Стипендиите на CEEPUS II са „широ­
кообхватни“ стипендии, т.е. те са предвидени 
да покриват издръжката, разходите за лабора­
торни такси съгласно общоприетата практика 
в приемащата страната, когато е приложимо, 
разходите за квартира и медицинска застраховка, 
когато е приложимо, по време на престоя в 
приемащата страна. Стипендиите на CEEPUS 
II са съобразени с издръжката на живота в 
съответната приемаща страна и са гарантирани 
срещу инфлация.
7) Тъй като няма трансфер на средства, 
стипендиите по CEEPUS II се изплащат от 
приемащата страна, с изключение на пътните 
разходи, които се заплащат от страната по 
произход, когато е приложимо.
8) „Валутата“ на CEEPUS II е определена 
на „един човекомесец стипендия“. Всички 
договарящи страни обявяват своите квоти за 
следващата учебна година една година пред­
варително. Минималното изискване е 100 
човекомесеца стипендии.
9) Програма CEEPUS II не покрива режий­
ни разходи или разноски от организационен 
характер.
7494
МИНИСТЕРСТВО 
НА ОТБРАНАТА
МЕМОРАНДУМ 
ЗА РАЗБИРАТЕЛСТВО
между Министерството на отбраната на Репу­
блика България и Министерството на нацио­
налната отбрана на Република Литва относно 
сътрудничество в областта на отбраната и 
въоръжените сили
(Одобрен с Решение № 201 от 27 март 2009 г. на 
Министерския съвет. В сила от 18 май 2009 г.)
Министерството на отбраната на Република 
България и Министерството на националната 
отбрана на Република Литва, наричани по-долу 
„страните“,
като вземат предвид разпоредбите на Се­
верноатлантическия договор от 4 април 1949 г.;
като вземат предвид Споразумението между 
страните по Северноатлантическия договор от­
носно статута на техните въоръжени сили (NATO 
SOFA), подписано в Лондон на 19 юни 1951 г.;
като вземат предвид Договора за Европей­
ския съюз и допринасяйки за развитието на 
Политиката за сигурност и отбрана на ЕС;
като изразяват желание за допълване и 
укрепване на сътрудничеството в области от 
взаимен интерес;